Batho ba kopane go tla go obamela mo Jerusalema (18-24)
66 Seno ke se Jehofa a se buang:“Magodimo ke setulo sa me sa bogosi, mme lefatshe ke sebeo sa dinao tsa me.+Ka jalo, e kae ntlo e lo ka e nkagelang,+E bile lefelo le ke ikhutsang mo go lone le kae?”+2 “Ke nna ke dirileng dilo tseno tsotlhe,Ke gone ka moo dilo tseno tsotlhe di neng tsa nna gone,” go bua Jehofa.+“Foo ke tla leba kwa go ene yono,Kwa go yo o ikokobeditseng le yo o hutsafetseng mo moyeng, yo o roromang ka ntlha ya* lefoko la me.+3 Yo o tlhabang poo o tshwana le yo o bolayang motho.+Yo o ntshang nku setlhabelo o tshwana le yo o robang ntša molala.+Yo o ntshang mpho e le setlhabelo, o tshwana le yo o ntshang madi a kolobe setlhabelo.+Yo o ntshang setlhabelo sa segopotso sa borekhu jo bo nkgang monate*+ o tshwana le yo o segofatsang ka mafoko a maselamose.*+Ba tlhophile ditsela tsa bone,E bile ba natefelelwa ke se se ferosang sebete.4 Ka jalo, ke tla tlhopha ditsela tsa go ba otlhaya,+E bile ke tla ba tlisetsa dilo tse ba di tshabang thata.Gonne fa ke ne ke bitsa, go ne go se na motho ope yo o arabang;Fa ke ne ke bua, go ne go se na batho bape ba ba reetsang.+Ba ne ba nna ba dira se se bosula mo matlhong a me,Mme ba ne ba tlhopha go dira se se sa intumediseng.”+5 Utlwang lefoko leno la ga Jehofa, lona ba lo roromang ka ntlha ya* lefoko la gagwe:“Bomorwarraalona ba ba lo tlhoileng le ba ba lo kgaphelang kwa thoko ka ntlha ya leina la me, ba ne ba re, ‘A Jehofa a galalediwe!’+Le fa go ntse jalo, o tla iponatsa a bo a lo tlisetsa boitumelo,Mme ke bone ba ba tla tlhabiwang ke ditlhong.”+6 Go na le modumo wa dikhuduego mo motseng, modumo o o tswang mo tempeleng.Ke modumo wa ga Jehofa a duela baba ba gagwe ka se se ba tshwanetseng.7 Siona o ne a belega pele ga a nna le ditlhabi tsa pelegi.+O ne a belega ngwana wa mosimane pele ga a nna le ditlhabi tsa pelegi.8 Ke mang yo o kileng a utlwela ka selo se se ntseng jalo?Ke mang yo o boneng dilo tse di ntseng jalo?A lefatshe le tla belegwa ka letsatsi le le lengwe?Kgotsa a setšhaba se tla tsholwa ka nako e le nngwe fela?Le fa go ntse jalo, fela fa Siona a nna le ditlhabi tsa pelegi, o ne a belega bana ba gagwe ba basimane.9 “A ke tla dira gore a nne gaufi le go belega ke bo ke dira gore a se ka a tshola?” go bua Jehofa.“Kgotsa a ke ne ke tla dira gore a belege ke bo ke tswala popelo ya gagwe?” go bua Modimo wa gago.10 Ipeleng le Jerusalema lo bo lo itumele le ene,+ lona lotlhe ba lo mo ratang.+Itumeleng thata le ene, lona lotlhe ba lo mo hutsafaletseng,11 Gonne lo tla anya mabele a gagwe a kgomotso lo bo lo kgora,E bile lo tla nwa kgalalelo ya gagwe e ntsi lo bo lo itumela.12 Gonne seno ke se Jehofa a se buang:“Ke tla mo naya kagiso e e tshwanang le noka+Le kgalalelo ya ditšhaba e e tshwanang le molatswana o o penologang.+Lo tla anya e bile lo tla kukiwa lo bo lo bewa mo dinôkeng,E bile lo tla tshamekisiwa mo diropeng.13 Ke tla nna ke lo gomotsaFela jaaka mmê a gomotsa morwawe;+Mme lo tla gomodiwa ka ntlha ya Jerusalema.+14 Lo tla bona seno e bile pelo ya lona e tla itumela,Marapo a lona a tla nonofa jaaka bojang jo bosha.E bile batlhanka ba ga Jehofa ba tla itse seatla* sa gagwe,Le fa go ntse jalo, o tla atlhola baba ba gagwe.”+15 “Gonne Jehofa o tla tla jaaka molelo,+E bile dikara tsa gagwe di tshwana le phefo ya matsubutsubu,+Gore a ipusolosetse ka bogale,Gore a kgalemele ka dikgabo tsa molelo.+16 Gonne Jehofa o tla atlhola ka molelo,Ruri o tla dirisa tšhaka ya gagwe, kgatlhanong le batho botlhe;Mme ba ba bolailweng ke Jehofa ba tla nna bantsi.17 “Batho ba ba ipaakanyang gore ba tsene mo ditshingwaneng tse di boitshepo+ ba ya go obamela modingwana wa maaka,* ba ba jang nama ya kolobe+ le dilo tse di leswafetseng le dipeba,+ bano botlhe ba tla fedisiwa,” go bua Jehofa.18 “E re ka ke itse ditiro tsa bone le dikakanyo tsa bone, ke tla tla go phutha batho ba ditšhaba tsotlhe le ba dipuo tsotlhe, mme ba tla tla ba bo ba bona kgalalelo ya me.”19 “Ke tla baya letshwao mo gare ga bone, mme ke tla romela bangwe ba ba falotseng kwa ditšhabeng, ke ba romela kwa bathong ba e leng ditswerere tsa go dirisa bora, ba ba kwa Tareshishe,+ kwa Pule le kwa Lude.+ Gape ke tla ba romela le kwa bathong ba ba kwa Tubale le Jafane,+ le kwa ditlhaketlhakeng tse di kwa kgakala, kwa ditšhabeng tse di iseng di utlwe pego ka nna kgotsa di bone kgalalelo ya me; mme ba tla bolela kgalalelo ya me mo ditšhabeng.+20 Ba tla tlisa bomorwarrago botlhe ba tswa mo ditšhabeng tsotlhe+ e le mpho e e yang kwa go Jehofa, ba le mo dipitseng, mo dikareng, mo dikareng tse di apesitsweng saile, mo meboulong le mo dikameleng tse di bofefo, gore ba tlhatlogele kwa thabeng ya me e e boitshepo, e leng Jerusalema, fela jaaka fa Baiseraele ba tlisa mpho ya bone mo ntlong ya ga Jehofa e le mo sejaneng se se phepa,” go bua Jehofa.21 “Gape ke tla dira bangwe ba bone baperesiti le Balefi,” go bua Jehofa.22 “Gonne fela jaaka magodimo a masha le lefatshe le lesha+ tse ke di dirang di tla tswelela di le gone, ka tsela e e tshwanang losika* lwa lona le leina la lona di tla tswelela di le gone,” go bua Jehofa.+23 “Kgwedi nngwe le nngwe le beke nngwe le nngwe,*Batho botlhe* ba tla tla go ikoba fa pele ga me,”*+ go bua Jehofa.24 “Mme ba tla tswa ba ya go leba ditopo tsa batho ba ba neng ba ntlhanogela;Gonne diboko tse di mo go tsone ga di kitla di swa,Le molelo o o di fisang ga o kitla o tima,+Mme di tla nna selo se se ferosang sebete mo bathong botlhe.”*
tsn_Latn tsn_Latn